*Na osnovu člana 14. Zakona o Udruženjima i fondacijama ( Službene novine Federacije Bosne i Hercegovine, broj; 45/02 ) i na osnovu člana 15. Statuta* *Udruženja privrednika Grada Zenica, Skupština Udruženja privrednika Grada Zenica na sjednici održanoj 18.03.2022. godine u Zenici donosi:*

***STATUT***

***UDRUŽENJA PRIVREDNIKA GRADA ZENICA***

***OPĆE ODREDBE***

***Član 1.***

*Ovim statutom utvrdjuje se: naziv, sjedište i područije na kojem djeluje Udruženja privrednika Grada Zenica, djelatnost, svrha, programski ciljevi, zastupanje i predstavljanje Udruženja privrednika Grada Zenica, upravna tijela, način njihovog izbora,uslovi i način opozivanja,trajanje mandata,način odlučivanja i odgovornosti,oblik i sadržaj pečata Udruženja, način sticanja, korištenja i raspolaganja sredstvima,način donošenja finansijskog izvještajai izvještaja o radu ,načina donošenja statuta, izmjene i dopune statuta Udruženja privrednika Grada Zenica, uvjeti i način učlanjivanja i prestanak članstva, kao i prava dužnosti i odgovornost članova, pripajanje razdvajanje transformacija i prestanak rada Udruženja,način raspodjele imovine u slučaju prestanka rada Udruženja privrednika Grada Zenica ( u daljem tekstu: Udruženje )*

***I NAZIV I SJEDIŠTE***

***Član 2.***

*Naziv udruženja glasi :* ***UDRUŽENJE PRIVREDNIKA GRADA ZENICA***

*Skraćeni naziv glasi:* ***UPGZ***

***Član 3.***

*Sjedište Udruženja privrednika Grada Zenica je u Zenici.*

*Adresa Udruženja je: Zmaja od Bosne b.b. u Zenici.*

***Član 4.***

*Udruženje je pravno lice nastalo dobrovoljnim povezivanjem fizičkih i pravnih lica poslodavaca,privrednika i vlasnika kapitala radi unaprijeđenja i ostvarivanja zajedničkih interesa i ciljeva.*

*Poslodavac/privrednik u smislu prethodnog stava, je pravno ili fizičko lice vlasnik kapitala koji je vlastitim kapitalom uspostavio privredno-poslovnu djelatnost ili društvenu djelatnost kojom zapošljava jednu ili više osoba u skladu sa Zakonom o radu.*

***Član 5.***

*Udruženje djeluje na prostoru Grada Zenica kao određenom ekonomskom prostoru.*

***Član 6.***

*Članstvo Udruženja čine dobrovoljno udruženi članovi, koji prihvataju program, kodeks profesionalne etike i ovaj statut.*

***II SVRHA,DJELATNOST I PROGRAMSKI CILJEVI***

***Član 7.***

*Ciljevi i zadaci Udruženja privrednika Grada Zenica su :*

*-zaštita interesa članova Udruženja u primjeni propisa koji se odnose na djelatnost članova Udruženja;iniciranje zakonskih i drugih propisa kod izvršne i zakonodavne vlasti u BiH,primjena dobrih privrednih praksi zemlja EU i drugih zemalja*

*-stručno i poslovno povezivanje privrednika i osnivača preduzeća sa privatnim kapitalom;povezivanje sa organizacijama istog ili sličnog programskog sadržaja u BiH i međunarodnim organizacijama,privrednim komorama i slično*

*-razmjena iskustava i informacija medju članovima Udruženja, kao i sa drugim naučnim i stručnim radnicima i privrednicima iz BIH;institucijama EU i drugim institucijama*

*-poslovno povezivanje sa privrednim subjektima i institucijama u Gradu Zenica i šire u smislu donošenja i praćenja zakonskih rješenja,mjera podsticajne politike,razvojnih projekata i programa;*

*-iniciranje donošenja akata značajnih za rad i privređivanje;poreznu i fiskalnu politiku,politiku potpore privrednom sektoru,mjerama zapošljavanja i drugo*

*-organizovanje stručnih i naučnih skupova,tribina,panel diskusija,seminara,kao i izdavanje odgovarajućih publikacija, časopisa,brošura i drugo;*

*-organizovanje seminara i instruktivnih savjetovanja u cilju usavršavanja članova Udruženja;provođenja projekata i programa radi unaprijeđenja kvaliteta poslovnog ambijenta i povoljnog poslovnog okruženja;seminara iz oblasti standarda u proizvodnji te projekata iz oblasti primjene obnovljivih izvora energije i očuvanja okoliša*

*-formiranje baze podataka radi informisanja članova;*

*-organizovanje raznovrsnih aktivnosti u cilju unaprijedjenja privrednih i drugih djelatnosti od interesa za Udruženje;poreznih i politika zapošljavanja*

*-obavlja ostale aktivnosti iz navedenih osnovnih ciljeva i zadataka Udruženja;*

***Član 8.***

*Radi ostvarenja ciljeva iz prethodnog stava, Udruženje obavlja sljedeće djelatnosti:*

* *Kolektivno pregovaranje;*
* *Predlaganje neophodnih zakonskih, socijalnih i administrativnih mjera*
* *Zastupanje članova u ESV-ima*
* *Podrška efikasnosti poslovanja, izvoznim inicijativama i aktivnostima na poboljšanju standarda i kvaliteta rada i življenja*
* *Davanje savjeta o privrednim problemima nadležnim organima vlasti kao i članovima Udruženja, na svoju inicijativu ili po zahtjevu*
* *Kreiranje prijedloga poslovnih politika i strategija*
* *Predstavljanje članstva na sjednicama Parlamenata i Skupština,Viječa Grada Zenica, komisija i odbora, te radnih grupa za izradu zakona, kao i predstavljanje u zakonodavnim i izvršnim tijelima na ostalim razinama vlasti, uključujući i tijela lokalne samouprave*
* *Posredovanje u odnosima sa institucijama vlasti, stranim partnerima, medjunarodnim organizacijama i sindikatima*
* *Profesionalna edukacija*
* *Razvoj i širenje specijalnih znanja*
* *Praćenje i analiziranje privrednih tokova javne uprave i tržišta*
* *Uspostavljanje informatičke baze podataka u jednom centru koja će biti na raspolaganju članovima*
* *Organizovanje savjetovanja, izrada studija i ekspertiza, provodjenje anketa i obuka menađerskog osoblja*
* *Izdavanjem svojih publikacija, vršeći i na ovaj način promociju interesa članova Udruženja*
* *Neposredna saradnja izmedju obrazovanja i privrede uključujući i visokoškolske institucije i univerzitete*
* *Informisanje članstva i javnosti putem web stranice, društvenih mreža elektronski medija,sajmova i sl.*
* *Izrada projekata*
* *Obavlja i druge djelatnosti u skladu sa ciljevima Udruženja koji su u skladu sa zakonom i ovim statutom*

***III ZASTUPANJE UDRUŽENJA***

***Član 9.***

*Ovlaštenje da zastupaju Udruženje imaju :*

* *Predsjednik Upravnog odbora*
* *Predsjednik Skupštine Udruženja*

***Član 10.***

*Upravni odbor može donijeti odluku kojom će ovlastiti druga lica da zastupaju Udruženje. Odlukom iz prethodnog stava Upravni odbor će utvrditi ovlaštenja odnosno ograničenja ovlaštenog lica u zastupanju Udruženja.*

***IV ORGANI UDRUŽENJA I ODLUČIVANJE U UDRUŽENJU***

***Član 11.***

*Organi Udruženja su :*

* *Skupština*
* *Upravni odbor-organ upravljanja*

***IV/1 SKUPŠTINA***

***Član 12.***

*Skupština je najviši organ Udruženja koji zasjeda po potrebi a najmanje jedanput godišnje.*

*Skupštinu saziva Predsjednik skupštine ili u njegovom odsustvu zamjenici Predsjednika Skupštine, pismenim putem najmanje 15 dana prije njenog zasjedanja.*

***Član 13.***

*Skupštinu čine članovi Udruženja.*

*Prilikom održavanja Skupština i u radu Skupštine mora se učiniti napor da se obezbijedi što ravnomjernija zastupljenost članova po osnovu djelatnosti i spolnoj pripadnosti.*

*Prema potrebi kriteriji se mogu propisati posebnim aktom koji usvaja UO a potvrdjuje Skupština Udruženja.*

*Predsjednika i 2/dva/ zamjenika predsjednika Skupštine Udruženja bira Skupština na period od 4/četiri/ godine, s tim da mogu biti birani najviše 2 puta uzastopno.*

***Član 14.***

*Predsjednik Skupštine: predsjedava Skupštinom Udruženja stara se o primjeni poslovnika Skupštine, po potrebi prisustvuje sjednicama Upravnog odbora, može predložiti sazivanje sjednice Upravnog odbora obavlja i druge funkcije za koje ga ovlasti skupština Udruženja odnosno Predsjednik Upravnog odbora.*

***Član 15.***

*Skupština Udruženja ima sljedeće ovlasti:*

* *Donosi statut izmjene i dopune statuta i druge akte odredjene statutom*
* *Daje saglasnost na pravne radnje poduzete u postupku osnivanja udruženja*
* *Bira i razrješava članove upravnog odbora i imenuje i razrješava lice ovlašteno za zastupanje i predstavljanje Udruženja*
* *Bira i opoziva predsjedavajućeg i članove delegacije u ESV za teritoriju Grada Zenica*
* *Usvaja izvještaje koje je pripremio Upravni odbor ili lice ovlašteno za zastupanje i predstavljanje*
* *Odlučuje o udruživanju u saveze pripajanju i razdvajanju, transformaciji, prestanku rada i drugim statusnim promjenama Udruženja*
* *Odlučuje o formiranju radnih grupa*
* *Odlučuje o visini i načinu plaćanja članarine*
* *Odlučuje o svim pitanjima koja nisu u nadležnosti drugog organa*

***Član 16.***

*O radu skupštine vodi se zapisnik.*

*Skupština će donijeti poslovnik kojim se bliže reguliše način rada Skupštine i odlučivanja na sjednicama.*

***Član 17.***

*Skupština može punovažno odlučivati ako je na sjednici prisutna najmanje natpolovična večina članova Skupštine.*

*Svi članovi imaju pravo glasa, a odluke se donose većinom glasova prisutnih članova javnim izjašnjavanjem u skladu sa Poslovnikom.*

*Člana Skupštine koji nije prisutan na Skupštini, može u glasanju zastupati drugi član Skupštine Udruženja ukoliko za to ima pismenu punomoć koju je prije početka Skupštine dostavio Predsjedniku Skupštine.*

*Odluke o donošenju Statuta Udruženja ili njegovim izmjenama i dopunama te o prestanku rada udruženja donose se kvalificiranom natpolovičnom većinom od ukupnog broja članova Skupštine.*

*Na sjednici Skupštine vodi se zapisnik.*

*Rad Skupštine je javan.*

***Član 18.***

*Vanredna Skupština se može sazvati na zahtjev :*

* *Predsjednika UO*
* *Većine članova UO*

*U slučaju postojanja zahtjeva za sazivanje Vanredne Skupštine iz predhodnog stava, predsjednik Skupštine dužan je da je sazove u roku od najviše 21 dan*

*U slučajevima iz prethodnog stava Skupštinom može rukovoditi predlagač ukoliko su predsjednik ili zamjenici predsjednika Skupštine spriječeni.*

***IV/2 UPRAVNI ODBOR***

***Član 19.***

*Upravni odbor je organ upravljanja i operativni organ Udruženja zadužen da provodi sve aktivnosti Udruženja u skladu sa programom rada finansijskim planom i odlukama Skupštine.*

***Član 20.***

*Upravni odbor ima 12/dvanaest/ članova.*

*Mandat članova je 4 (četiri ) godine i mogu se birati na tu funkciju najviše 2 puta uzastopno.*

***Član 21.***

*Prilikom predlaganja i izbora kandidata mora se učiniti napor da se obezbijedi što ravnomjernija zastupljenost članova po osnovu djelatnosti i spolnoj pripadnosti.*

*Prema potrebi kriteriji se mogu propisati posebnim aktom koji usvaja Upravni odbor potvrđuje Skupština.*

***Član 22.***

*Upravni odbor ima sljedeće nadležnosti :*

* *Priprema sjednice Skupštine*
* *Predlaže nacrt izmjena statuta i drugih akata koje donosi Skupština*
* *Provodi politiku zaključke i druge odluke koje je donijela Skupština*
* *Upravlja imovinom Udruženja*
* *Podnosi godišnje ili periodične izvještaje o svom radu Skupštini na usvajanje*
* *Odlučuje o nabavi prodaji i otpisivanju vrijednosti osnovnih sredstava*
* *Osniva stalna i privremena radna tijela*
* *Bira i razriješava predsjednika i zamjenika predsjednika UO*
* *Imenuje direktora*
* *Imenuje i razriješava predstavnike Udruženja u druge institucije organe i tijela*
* *Obavlja druge poslove koje mu povjeri skupština ili koji su drugim propisima stavljeni u njegovu nadležnost*
* *Imenuje i razrješava šefove radnih skupina*
* *U skladu sa politikom Skupštine definiše zajedničke interese članova i određuje način zastupanja i ostvarenja ovih interesa*
* *Određuje ovlaštenog revizora*
* *Razmatra i odlučuje o prijedlozima koje dostavi Direktor*

***Član 23.***

*Upravni odbor može punovažno odlučivati ako na sjednici prisustvuje nadpolovična većina članova.*

*Odluke iz nadležnosti Upravnog odbora po pravilu se donose koncenzusom, a ako nije postignut koncenzus odluke se donose običnom većinom glasova prisutnih članova.*

*Član Upravnog odbora može iz opravdanih razloga, pismeno ovlastiti drugo lice da ga zastupa na sjednici i glasanju,ako prije početka sjednice Predsjedniku UO dostavi punomoć ali najviše 4 puta u toku kalendarske godine.Ukoliko u radu UO učestvuju opunomoćenici članova UO za punovažno odlučivanje potrebno je da za odluku glasa dvije trećine izabranih članova.*

***Član 24.***

*Mandat članova UO može prestati i prije isteka vremena na koje su izabrani :*

* *Podnošenjem ostavke*
* *Istupanjem iz članstva*
* *Ako neopravdano ne prisustvuje na više od 3 sjednice u toku kalendarske godine*
* *Smrću i gubitkom poslovne sposobnosti*
* *Opozivom od strane nadležnog organa*
* *Opozivom od strane pojedinačnog ili kolektivnog člana koji ga je predložio*

***Član 25****.*

*Upravni odbor može izvršiti zamjenu člana UO kome je prestao mandat po osnovu čl.33. ovog Statuta*

*Mandat novog člana UO traje do isteka mandata UO*

*Upravni odbor može u smislu odredbe stava 1. Ovog člana izvršti zamjenu najviše jedne trećine članova UO.*

***IV/3 PREDSJEDNIK***

***Član 26.***

*Predsjednika i 2 potpredsjednika UO bira Upravni odbor iz svog sastava.*

*Mandat predsjednika i 2 potpredsjednika Udruženja je 4 godine i mogu se birati na tu funkciju najviše 2 puta uzastopno.*

*Mandat i predsjednika UO može prestati i prije isteka vremena na koje su izabrani u slučajevima iz čl. 34. Statuta te u slučaju kada UO 2/3 većinom glasova svojih članova izglasa nepovjerenje predsjedniku i potpredsjenicima UO.*

***Član 27.***

*Predsjednik UO je ujedno i predsjednik Udruženja, predstavlja i zastupa Udruženje.*

***Član.28.***

*Nadležnost Predsjednika UO su :*

* *Rukovodi radom Udruženja*
* *Rukovodi radom Upravnog odbora*
* *Zastupa i predstavlja Udruženje*
* *Predlaže UO imenovanje i razriješenje direktora Udruženja*
* *Predlaže strateške pravce djelovanja Udruženja*
* *Predlaže kadrovska rješenja u Udruženju*
* *Predlaže sazivanje skupštine*
* *Predlaže opće akte Udruženja*
* *Predlaže razrješenje članova UO zbog razloga iz čl.34.Statuta*
* *Predlaže potpredsjednike UO Udruženja*
* *Odgovara za zakonitost rada udruženja*
* *Provodi odluke i zaključke Skupštine i Upravnog odbora*
* *Izvršava i druge poslove koje mu povjeri UO i Skupština*

*Potpredsjenici UO Udruženja zamjenjuju Predsjednika UO u slučaju njegove spriječenosti, te obavljaju poslove koje im povjeri predsjednik UO Udruženja, UO ili Skupština.*

***IV/4 DIREKTOR***

***Član 29.***

*Direktora imenuje i razriješava UO na prijedlog Predsjednika UO.*

*Direktor se imenuje na mandat od 4 godine i može biti ponovo izabran na tu poziciju.*

*Uslovi za imenovanje direktora su: 5 godina iskustva na odgovarajućim poslovima, dokazane organizacijske i menadzerske sposobnosti naročito iz oblasti upravljanja OCD/NVO, privrednim subjektima,te poznavanje jednog stranog jezika.*

***Član 30.***

*Direktor je funkcija sa sljedećim pravima i ovlaštenjima:*

* *Stara se i odgovoran je za zakonito poslovanje Udruženja i primjenu statuta*
* *Zastupa Udruženje*
* *Davanje neposrednih smjernica sekretaru Udruženja i ostalim zaposlenicima*
* *Obavljanje reprezentativnih funkcija koje mu povjerava Skupština i Upravni odbor*
* *Direktor organizira izvršavanje odluka Skupštine i Upravnog odbora neposredno obavlja stručne i druge poslove u okviru djelatnosti Udruženja*
* *Učestvuje u pripremi materijala za sastanke i sjednice Upravnog odbora i Skupštine Udruženja*
* *Direktor je nadležan za organizaciju stručne službe te zapošljava i otpušta ostalo osoblje*
* *Samostalno donosi odluke iz svoje nadležnosti*

***V PEČAT UDRUŽENJA***

***Član 31****.*

*Udruženje ima pečat okruglog oblika u čijem je krugu ispisan tekst Udruženje privrednika Grada Zenica.*

***VI FINANSIRANJE***

*Izvori sredstava*

***Član 32.***

*Imovinu Udruženja čine:*

* *Prihodi od članarina*
* *Dobrovoljni prilozi i pokloni fizičkih i pravnih lica*
* *Sredstva dodijeljena iz budžeta*
* *Prihodi od kamata, dividendi,dobiti od kapitala,zakupnina,honorara i sličnih izvora pasivnih prihoda*
* *Prihodi stečeni obavljanjem privredne djelatnosti*
* *Drugi prihodi stečeni u skladu sa zakonom*

***Član 33.***

*Posebnom odlukom Upranog odbora uredit će se visina članarine za pojedinačne i kolektivne članove i način plaćanja članarina.*

***Član 34****.*

*Odluke o prihodima i rashodima donosi Upravni odbor Udruženja u skladu s finansijskim planom i programom Udruženja.*

*Materijalno finansijsko poslovanje Udruženja vodi se po važećim zakonskim propisima.*

*Upravni odbor može donijeti pravilnike i druge akte kojima bliže uređuje način sticanja i raspoređivanja sredstava.*

***VII FINANSIJSKI IZVJEŠTAJI I IZVJEŠTAJI O RADU UDRUŽENJA***

***Član 35.***

*Udruženje je dužno uredno voditi poslovne knjige i sastavljati fininsijske izvještaje, kao i izvještaje o radu Udruženja u skladu sa Zakonom i drugim pozitivnim propisima.*

***VIII DONOŠENJE IZMJENE I DOPUNE STATUTA UDRUŽENJA***

***Član 36.***

*Odluke o donošenju Statuta Udruženja ili njegovim izmjenama i dopunama te o prestanku rada udruženja donose se kvalificiranom natpolovičnom većinom od ukupnog broja članova Skupštine.*

*Na sjednici Skupštine vodi se zapisnik.*

***IX ČLANSTVO UDRUŽENJA***

***Član 37.***

*Članstvo u Udruženju je dobrovoljno.*

***Član 38.***

*Članovi Udruženja mogu se učlaniti u svojstvu pojedinačnih ili kolektivnih članova.*

***POJEDINAČNI ČLANOVI***

*a)Član Udruženja može biti svako pravno lice koje obavlja djelatnost na teritoriji Grada Zenica na način propisan statutom*

*b)Član Udruženja može biti i strano pravno lice koje na teritoriji Grada Zenica ima podružnicu ili na drugi način obavlja svoju djelatnost na teritoriji kantona u skladu sa važećim propisima i koje na dobrovoljan način pristupi udruženju na način propisan statutom*

***KOLEKTIVNI ČLANOVI***

*a) kolektivni članovi mogu biti poslovna i granska udruženja sa područija grada*

*b)ostala udruženja poslodavaca koja su osnovana i djeluju prema pozitivnim propisima ZE DO kantona i Grada Zenica.*

***POČASNI ČLANOVI***

*a) fizička i pravna osoba koja svojim djelovanjem doprinosi ostvarenju ciljeva udruženja*

*b) bivši Predsjednici i Direktori Udruženja*

*Svi članovi ostvaruju ravnopravno svoja prava u svim organizacionim oblicima djelovanja Udruženja privrednika Grada Zenica.*

*Sve članice plaćaju samo jednu članarinu tokom kalendarske godine,a najčešće u prvoj polovici godine.*

***Član 39.***

*Svojstvo člana Udruženja stiče se :*

* *Popunjavanjem pristupnice za pojedinačnog člana*
* *Popunjavanjem pristupnice za kolektivnog člana*
* *Odlukom UO za počasnog člana*

***Član 40.***

*Članstvo u Udruženju prestaje :*

* *Istupanjem člana*
* *Isključenjem člana*
* *Prestankom pravnog subjektiviteta člana*
* *Stečajem ili likvidacijom*
* *Neplačanjem propisane članarine*
* *Smrću člana fizičkog lica*

***Član 41.***

*Član može odustati od članstva u Udruženju u bilo koje vrijeme, tako što će Predsjedniku UO ili Potpredsjednicima UO ili direktoru preporučenim pismom poslati obavijesti o svojoj namjeri da istupi iz članstva.*

*Članstvo prestaje uz otkazni rok od 3 (tri) mjeseca, po prijemu obavijesti o istupanju, uz uslov da je predhodno izmirio sva dugovanja po osnovu članarine.*

*Ako član ni po isteku 60 dana od roka za plaćanje članarine ne izmiri svoju obavezu, biti će pismenim putem pozvan da plati članarinu.*

*Ako član ne plati članarinu ni po isteku roka od 3 mjeseca, Upravni odbor može donijeti odluku o njegovom isključenju iz članstva u Udruženju, o čemu ga mora bez odlaganja obavijestiti.*

*Upravni odbor može donijeti odluku o isključenju člana koji grubo krši statut ili svojim postupcima nanosi štetu Udruženju.*

*Članstvo u Udruženju prestaje članu koji je izgubio svojstvo pravnog lica, danom upisa prestanka svojstva u registar kod nadležnog suda.*

*Član Udruženja koji istupi ili koji je isključen dužan je izvršiti svoje obaveze prema udruženju dospjele do dana prestanka članstva i nema pravo na povrat uplaćene članarine.*

*Svi članovi imaju pravo da učestvuju u aktivnostima Udruženja radi ostvarivanja osnovnih ciljeva da biraju i budu birani u organe Udruženja i da ostvaruje druga prava i obaveze u skladu sa statutom i drugim općim aktima.*

***Član 42.***

*Iznos godišnje članarine utvrdjuje Upravni odbor Udruženja donošenjem posebne odluke o visini članarine za pojedinačne i kolektivne članove.*

*Članarina se može uplatiti i u većem iznosu od iznosa propisanog odlukom o članarini.*

*Članarina se uplaćuje radi poticaja rada i pomoći Udruženju, te se može smatrati dobrovoljnim prilogom.*

*Ukoliko po završetku poslovne godine, udruženju ostane sredstava, Upravni odbor donosi odluku o usmjeravanju tih sredstava u projekte od značaja za Udruženje.*

***Član 43.***

*Na zahtjev člana, koji se dostavlja direktoru, Upravni odbor udruženja može donijeti odluku o mirovanju članstva u trajanju od 1 godine najduže.*

*Za vrijeme mirovanja članstva članu Udruženja miruju sva prava i obaveze koje proizilaze iz članstva Udruženja*

***Član 44.***

*Prava članova su da :*

* *Bira i bude biran u organe Udruženja*
* *Bira i bude biran u organe i institucije u koje udruženje šalje svoje predstavnike*
* *Bude zastupan u kolektivnom pregovaranju i zaključivanju kolektivnih ugovora*
* *Ostvaruje zaštitu i dobija savjete svim pitanjima koja su u skladu sa ciljevima i djelatnosšću Udruženja*
* *Koristi stručnu pomoć i edukaciju*
* *Organima Udruženja daje prijedloge i mišljenja u vezi sa radom Udruženja*
* *Kreira globalnu politiku Udruženja*
* *Bude informisan o radu Udruženja*
* *Udruženje posreduje u njegovim pregovorima sa sindikatom, tijelima zakonodavne i izvršne vlasti, te medjunarodnim organizacijama*

*Prava počasnog člana utvrdjuje se posebnim aktom koji donosi UO*

***Član 45.***

*Obaveze člana su :*

* *Da aktivno sudjeluje u radu Udruženja*
* *Pridržava se Statutom utvrdjenih prava i obaveza članova*
* *Moralno i na drugi način podupire djelatnost i ugled Udruženja*
* *Poštuje dogovorene profesionalne standarde , kodeksa profesionalne etike i odluke organa Udruženja*

***X PRESTANAK RADA, PRIPAJANJE, RAZDVAJANJE I TRANSFORMACIJA UDRUŽENJA***

***Član 46.***

*Udruženje prestaje postojati :*

* *Odlukom Skupštine Udruženja*
* *Ako broj članova bude manji od zakonski propisanog minimuma za rad Udruženja*
* *Ako rad Udruženja zabrani nadležni organ*

***Član 47.***

*Na osnovu odluke Skupštine Udruženja ono se može udruživati u saveze ili pripojiti razdvojiti ili transformisati u drugo udruženje.*

***XI RASPODJELA IMOVINE U SLUČAJU PRESTANKA RADA UDRUŽENJA***

***Član 48.***

*Upravni odbor donosi plan likvidacije Udruženja kojom se utvrdjuje raspored imovine, prava i obaveza Udruženja u skladu sa Statutom Udruženja.*

*Upravni odbor imenuje jednog ili više likvidatora Udruženja čija dužnost je da se stara o izvršenju plana likvidacije i koji je ovlašten da zastupa Udruženje u postupku likvidacije i u podnošenju zahtjeva za prijavu prestanka rada Udruženja nadležnim organima.*

***Član 49.***

*U postupku likvidacije Udruženja iz imovine Udruženja izmiriće se sve dospjele zakonske obaveze, kao i obaveze nastale prema drugim povjeriocima Udruženja, a eventualna preostala imovina rasporediti će se na članove Udruženja srazmjerno njihovom doprinosu u plaćanju članarine u toku protekle 3 godine.*

*.****XII PRIJELAZNE I ZAVRŠNE ODREDBE***

***Član 50.***

*Promjene ovog Statuta provode se istovjetnim postupkom njegovog donošenja, a temeljem inicijative članstva ili organa Udruženja.*

***Član 51.***

*Statut, odluku o izmjenama i dopunama Statuta i druge opće akte potpisuje Predsjednik Skupštine Udruženja ili u odsustvu njegov zamjenik.*

***Član 52.***

*Ovaj Statut stupa na snagu danom donošenja na sjednici Skupštine Udruženja.*

*Zenica, 18.03.2022. godine Predsjednik Skupštine*

*\_\_\_\_\_\_\_\_\_\_\_\_\_\_\_\_\_\_\_\_\_*